CELEX: 31986R2194
Language: el
Date: 1986-07-11 00:00:00
Title: Κανονισμός (ΕΟΚ) αριθ. 2194/86 της Επιτροπής της 11ης Ιουλίου 1986 περί τροποποιήσεως του κανονισμού (ΕΟΚ) αριθ. 988/86 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου 1986

Avis juridique important

|

31986R2194

Κανονισμός (ΕΟΚ) αριθ. 2194/86 της Επιτροπής της 11ης Ιουλίου 1986 περί τροποποιήσεως του κανονισμού (ΕΟΚ) αριθ. 988/86 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου 1986  

Επίσημη Εφημερίδα αριθ. L 190 της 12/07/1986 σ. 0058 - 0058

***** ΚΑΝΟΝΙΣΜΟΣ (ΕΟΚ) αριθ. 2194/86 ΤΗΣ ΕΠΙΤΡΟΠΗΣ  της 11ης Ιουλίου 1986  περί τροποποιήσεως του κανονισμού (ΕΟΚ) αριθ. 988/86 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου 1986  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2), και ιδίως το άρθρο 4 παράγραφος 1,  Εκτιμώντας:  ότι ο κανονισμός (ΕΟΚ) αριθ. 379/71 της Επιτροπής της 19ης Φεβρουαρίου 1971 περί καθορισμού των κανόνων ποιότητος για τα εσπεριδοειδή (3) ορίζει κατηγορία ΙΙΙ για τα προϊόντα αυτά·  ότι, κατά το άρθρο 4 παράγραφος 1 εδάφιο πρώτο του κανονισμού (ΕΟΚ) αριθ. 1035/72, οι ποιοτικές κατηγορίες ΙΙΙ εφαρμόζονται μόνο εάν τα προϊόντα που ανταποκρίνονται σ' αυτές τις κατηγορίες είναι αναγκαία για την κάλυψη των αναγκών της καταναλώσεως· ότι η ανάγκη αυτή, η οποία αναγνωρίσθηκε ήδη για τα επιτραπέζια σταφύλια, τα κεράσια και τις φράουλες από τον κανονισμό (ΕΟΚ) αριθ. 988/86 της Επιτροπής (4), παρουσιάζεται τώρα για τα λεμόνια τύπου «verdelli»· ότι, λαμβανομένων υπόψη των σημαντικών διακυμάνσεων της αγοράς από τη μια περίοδο στην άλλη, πρέπει να περιορισθεί η διάρκεια εφαρμογής των ποιοτικών κατηγοριών ΙΙΙ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 988/86 συμπληρώνεται με τη ακόλουθη ένδειξη:  «λεμόνια τύπου "verdelli»: από 1ης Ιουλίου μέχρι 30 Σεπτεμβρίου 1986».  Άρθρο 2  Ο παρών κανονισμός αρχίζει να ισχύει την ημέρα της δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 119 της 8. 5. 1986, σ. 46.  (3) ΕΕ αριθ. L 45 της 24. 2. 1971, σ. 1.  (4) ΕΕ αριθ. L 90 της 5. 4. 1986, σ. 31.